Britaniyalik millioner Richard Kazins va uning oilasi Avstraliyada samolyot qulashi qurboni bo‘ldi

Britaniyaning Compass Group kompaniyasi direktori Richard Kazins va uning yaqinlari Avstraliyada samolyot qulashi qurboni bo‘ldi. Bu haqda “RIA Novosti” xabar bermoqda.

“Richard Kazins va uning 4 nafar yaqin qarindoshi 2017-yil 31-dekabr kuni Avstraliyada samolyot qulashi oqibatida halok bo‘lganini chuqur qayg‘u bilan tasdiqlaymiz”, — deyiladi kompaniya bayonotida.
Bir motorli DHC-2 Beaver samolyoti Xoksberi ko‘liga quladi. Uning bortida bo‘lgan barcha 6 kishi — uchuvchi va 5 yo‘lovchi halok bo‘ldi.
Ma’lumot uchun, Compass Group taom yetkazish bo‘yicha dunyodagi eng yirik kompaniya bo‘lib, 50 mamlakatda ishlaydi va yiliga 4 milliard kishiga xizmat ko‘rsatadi.